ประกาศธนาคารแห่งประเทศไทยที่ สนส. 6 /2556เรื่อง หลักเกณฑ์การขออนุญาตจัดตั้งสาขาและการประกอบกิจการสาขาของธนาคารพาณิชย์ที่เป็นบริษัทลูกของธนาคารพาณิชย์ต่างประเทศรายใหม่-------------------------------------------อื่นๆ - 1. เหตุผลในการออกประกาศ ตามแผนพัฒนาระบบสถาบันการเงิน ระยะที่ 2 (2553-2557) รัฐมนตรีว่าการกระทรวงการคลังได้พิจารณานโยบายอนุญาตให้มีธนาคารพาณิชย์ต่างประเทศรายใหม่ ซึ่งจะช่วยสนับสนุนการค้าการลงทุนระหว่างประเทศที่มีแนวโน้มเพิ่มขึ้นจากการเปิดเสรีในภูมิภาค โดยธนาคารพาณิชย์ต่างประเทศรายใหม่จะต้องจดทะเบียนจัดตั้งในประเทศไทยในรูปแบบธนาคารพาณิชย์ที่เป็นบริษัทลูกของธนาคารพาณิชย์ต่างประเทศได้รับอนุญาตให้จัดตั้งสาขาได้ไม่เกิน 20 สาขา และสาขาอิเล็กทรอนิกส์ประเภทเครื่องอิเล็กทรอนิกส์ที่ใช้ในการฝากถอนเงินอัตโนมัติ (Automatic Teller Machine : ATM) นอกสํานักงานไม่เกิน 20 เครื่องโดยไม่จํากัดสถานที่จัดตั้ง รัฐมนตรีว่าการกระทรวงการคลังจึงได้ออกประกาศกระทรวงการคลัง เรื่อง หลักเกณฑ์ วิธีการและเงื่อนไขในการขออนุญาตจัดตั้งธนาคารพาณิชย์ที่เป็นบริษัทลูกของธนาคารพาณิชย์ต่างประเทศรายใหม่ ลงวันที่ 7 มิถุนายน 2556 โดยอนุญาตให้ธนาคารพาณิชย์ต่างประเทศที่มีคุณสมบัติเหมาะสมตามที่ระบุในประกาศกระทรวงการคลังฉบับดังกล่าวสามารถยื่นคําขอจัดตั้งธนาคารพาณิชย์ที่เป็นบริษัทลูกของธนาคารพาณิชย์ต่างประเทศได้ โดยข้อ 3 ของประกาศกระทรวงการคลังฉบับดังกล่าวได้กําหนดให้กระบวนการในการขออนุญาตจัดตั้งสาขาของธนาคารพาณิชย์ที่เป็นบริษัทลูกของธนาคารพาณิชย์ต่างประเทศตามวรรคหนึ่งเป็นไปตามหลักเกณฑ์ที่ธนาคารแห่งประเทศไทยประกาศกําหนด ธนาคารแห่งประเทศไทยจึงกําหนดหลักเกณฑ์การขออนุญาตจัดตั้งสาขาของธนาคารพาณิชย์ที่เป็นบริษัทลูกของธนาคารพาณิชย์ต่างประเทศรายใหม่ที่ได้รับอนุญาตจากรัฐมนตรีว่าการกระทรวงการคลังตามประกาศกระทรวงการคลังฉบับดังกล่าว เพื่อเป็นแนวทางปฏิบัติสําหรับธนาคารพาณิชย์ที่เป็นบริษัทลูกของธนาคารพาณิชย์ต่างประเทศในประเทศไทยอื่นๆ - 2. อํานาจตามกฎหมาย อาศัยอํานาจตามความในมาตรา 13 มาตรา 37 มาตรา 71 และมาตรา 80(2)(ก) แห่งพระราชบัญญัติธุรกิจสถาบันการเงิน พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 อันประกอบกับมาตรา 31 มาตรา 33 มาตรา 36 มาตรา 39 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย ธนาคารแห่งประเทศไทยกําหนดหลักเกณฑ์การขออนุญาตจัดตั้งสาขาและการประกอบกิจการสาขาของธนาคารพาณิชย์ที่เป็นบริษัทลูกของธนาคารพาณิชย์ต่างประเทศรายใหม่ ตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ที่เป็นบริษัทลูกของธนาคารพาณิชย์ต่างประเทศตามกฎหมายว่าด้วยธุรกิจสถาบันการเงินที่ได้รับอนุญาตตามประกาศกระทรวงการคลัง เรื่อง หลักเกณฑ์ วิธีการ และเงื่อนไขในการขออนุญาตจัดตั้งธนาคารพาณิชย์ที่เป็นบริษัทลูกของธนาคารพาณิชย์ต่างประเทศรายใหม่ ลงวันที่ 7 มิถุนายน 2556อื่นๆ - 4. เนื้อหา 4.1 ในประกาศฉบับนี้ ให้คําว่า "สาขาทั่วไป" และ "สาขาอิเล็กทรอนิกส์ประเภทเครื่องอิเล็กทรอนิกส์ที่ใช้ในการฝากถอนเงินอัตโนมัติ" มีความหมายตามที่กําหนดในประกาศธนาคารแห่งประเทศไทยเกี่ยวกับหลักเกณฑ์การประกอบกิจการสาขาของธนาคารพาณิชย์ 4.2 การขออนุญาตจัดตั้งสาขาของธนาคารพาณิชย์ที่เป็นบริษัทลูกของธนาคารพาณิชย์ต่างประเทศรายใหม่ ธนาคารพาณิชย์ที่เป็นบริษัทลูกของธนาคารพาณิชย์ต่างประเทศรายใหม่ที่ได้รับอนุญาตจากรัฐมนตรีว่าการกระทรวงการคลังตามประกาศกระทรวงการคลัง เรื่อง หลักเกณฑ์ วิธีการ และเงื่อนไขในการขออนุญาตจัดตั้งธนาคารพาณิชย์ที่เป็นบริษัทลูกของธนาคารพาณิชย์ต่างประเทศรายใหม่ ลงวันที่ 7 มิถุนายน 2556 สามารถขออนุญาตจัดตั้งสาขาทั่วไปรวมทั้งหมดได้ไม่เกิน 20 แห่ง และสาขาอิเล็กทรอนิกส์ประเภทเครื่องอิเล็กทรอนิกส์ที่ใช้ในการฝากถอนเงินอัตโนมัติ (Automatic Teller Machine : ATM) นอกสถานที่ รวมทั้งหมดได้ไม่เกิน 20 แห่ง 4.3 ประเภทสาขาและการประกอบกิจการสาขา ให้นําประกาศธนาคารแห่งประเทศไทยเกี่ยวกับหลักเกณฑ์การประกอบกิจการสาขาธนาคารพาณิชย์ใช้บังคับกับการประกอบกิจการสาขาของธนาคารพาณิชย์ที่เป็นบริษัทลูกของธนาคารพาณิชย์ต่างประเทศตามข้อ 4.2 โดยอนุโลมอื่นๆ ๕ 5. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 13 มิถุนายน 2556 (นายประสาร ไตรรัตน์วรกุล)ผู้ว่าการธนาคารแห่งประเทศไทย